Cessator

Cessator er en slekt av rødvinger.

Utseende 
Hannene er middelsstore, slanke, brunrøde til brunsvarte rødvinger. Antennene er nokså kraftige, sagtakkede, noe over halvparten så lange som kroppen, det ytterste leddet gjerne gult. Hodet er forholdsvis lite, mørkt farget, med små, utstående fasettøyne. Pronotum er avrundet trapesformet, noe bredere enn langt, tydelige smalere enn dekkvingene. Disse er utvidet bakover (litt pæreformede). Beina er mørke, ganske korte. Hunnene er ukjente, men er trolig larvelignende (neoteniske).

Levevis 
De voksne hannene er dagaktive og treffes gjerne på blomster, der de spiser nektar og pollen. De voksne hunnene er neoteniske, det vil si at de er larvelignende også i det voksne stadiet. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.

Utbredelse 
Slekten er utbredt i Karibia.

Systematisk oversikt 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien rødvinger (maskebiller), Lycidae
 Underfamilien Leptolycinae Leng & Mutchler, 1922
 slekten Cessator Kazantsev, 2009
 †Cessator anachronicus Ferreira & Ivie, 2022 - fossil art fra dominikansk rav
 †Cessator brodzinskyi Ferreira & Ivie, 2017 - fossil art fra dominikansk rav
 Cessator crypticus Ferreira & Ivie, 2022
 Cessator gnomus (Kazantsev, 2013)
 Cessator luquillonis Kazantsev, 2009
 Cessator obrienorum Ferreira & Ivie, 2022
 Cessator tortolensis Ferreira & Ivie, 2022

Referanser

Eksterne lenker 

 

Rødvinger
Biller formelt beskrevet i 2009
Dyr formelt beskrevet av Sergej Vasiljevich Kazantsev